കര്ണാടകയില് 25 വര്ഷത്തെ മതപരിവര്ത്തനം പഠിക്കാന് സര്ക്കാര് നിര്ദേശം ബെംഗളൂരു : കര്ണാടക സംസ്ഥാനത്ത് കഴിഞ്ഞ 25 വര്ഷത്തിനിടെ നടന്ന മതപരിവര്ത്തനങ്ങളെക്കുറിച്ച് പഠിക്കാന് ന്യൂനപക്ഷ ക്ഷേമ വകുപ്പിന് സര്ക്കാര് നിര്ദേശം .മതപരിവര്ത്തന നിരോധന നിയമം കൊണ്ടുവരാന് നീക്കം നടത്തിയതിന് പിന്നാലെയാണ് മതപരിവര്ത്തനങ്ങളെക്കുറിച്ച് പഠിക്കുന്നത്. കഴിഞ്ഞ 25 വര്ഷത്തിനിടെ മത പരിവര്ത്തനം ചെയ്യപ്പെട്ട ആളുകളുടെ വിവരങ്ങള് ശേഖരിക്കാനാണ് ന്യൂനപക്ഷ ക്ഷേമ വകുപ്പിനോട് ആവശ്യപ്പെട്ടത്. സാമൂഹിക ക്ഷേമം, പോലീസ്, റവന്യൂ തുടങ്ങിയ വകുപ്പുകളുമായി ചേര്ന്ന് ജില്ലാ ഡെപ്യൂട്ടി കമ്മിഷണര്മാരില് നിന്നും ജില്ലാ ചീഫ് എക്സിക്യുട്ടീവ് ഓഫീസര്മാരില് നിന്നും വിവരം ശേഖരിക്കാനാണ് നിര്ദേശം. 30 ദിവസത്തിനുള്ളില് റിപ്പോര്ട്ട് നല്കണമെന്ന് നിയമസഭാ ജോയന്റ് സെക്രട്ടറി കത്തില് നിര്ദേശം നല്കി . അതെ സമയം സംസ്ഥാനത്തെ ക്രിസ്ത്യന് പള്ളികളുടെ സര്വേ നടത്താന് സര്ക്കാര് തീരുമാനിച്ചിരുന്നെങ്കിലും പ്രതിഷേധം ശക്തമാകുകയും ഹൈക്കോടതിയില് പൊതുതാത്പര്യ ഹര്ജിയെത്തുകയും ചെയ്തതോടെ ഈ നീക്കം നിര്ത്തിവെച്ചിരുന്നു.The post കര്ണാടകയില് 25 വര്ഷത്തെ മതപരിവര്ത്തനം പഠിക്കാന് സര്ക്കാര് നിര്ദേശം first appeared on MalayalamExpressOnline.